Biopolis

Biopolis (Mandarin: , dari Bahasa Yunani bio, kehidupan + polis, bandar) merupakan pusat penmbangunan dan penyelidikan antarabangsa untuk sains bioperubatan di Singapura. Terletak di one-north, Buona Vista, dan berdekatan dengan Universiti Nasional Singapura, Politeknik Singapura, Institut Pendidikan Teknikal, Hospital Universiti Nasional, Taman Sains Singapura, Kementerian Pelajaran, Sekolah Perniagaan ESSEC, Sekolah Perniagaan INSEAD, serta Fusionopolis. Kampus ini ditujukan untuk memberi wadah kepada penyelidikan bioperubatan, aktiviti pembangunan, menggalakkan ulasan sejawat serta kolaborasi antara masyarakat saintifik baik peribadi mahupun umum.

Pembangunan

Fasa 1 

Fasa 1 Biopolis, direka bentuk oleh arkitek ternama Zaha Hadid, merupakan kompleks bioperubatan seluas 185,000 m², terdiri dari tujuh bangunan yang mula dibina dari Jun 2003 hingga Mac 2004 dengan kos S$500 juta. Tujuh bangunan tersebut dinamakam: Nanos, Genome, Helios, Chromos, Proteos, Matrix, dan Centros. Beberapa lembaga pemerintahan, institusi penyelidikan umum serta makmal penyelidikan dari syarikat farmaseutikal dan bioteknologi terletak di sini.

Fasa 2 
Fasa 2 Biopolis siap pada Oktober 2006, yang terdiri dari 2 blok bernama Neuros dan Immunos, yang akan menampung penyelidikan sains saraf dan immunologi. Kompleks setinggi tujuh tingkat dan seluas 37.000 m² direka bentuk dan dibangunkan selama 18 bulan dengan kos S$70 juta. Penambahan baru meningkatkan kompleks penyelidikan Biopolis menjadi 222.000 m², atau sekitar setengah dari ukuran Suntec City.

 Lembaran Fakta Biopolis

Fasa 3 
Fasa Biopolis 3, terdiri dari 2 blok, Synapse dan Amnios, diserahkan kepada Crescendas Group oleh JTC Corporation.

Fasa 4 
Fasa 4 Biopolis, Procter & Gamble Singapore Innovation Centre, disampaikan oleh JTC Corporation pada 25 Januari 2010, dan dibuka pada 28 Mac 2014. Ini merupakan pelaburan terbesar dalam kemudahan penyelidikan swasta di Singapura dengan nilai S$250 juta.

Fasa 5 
Fasa 5 Biopolis, terdiri dari Nucleos, siap pada 2014. Diperuntukan untuk uji pra-klinikal.

Fasa 6 
Pada 27 November 2019, Menteri Kanan Negara untuk Perdagangan dan Industri Koh Poh Koon mengumumkan bahawa Fasa 6 Biopolis akan dibangunkan pada pertengahan 2022 untuk memenuhi permintaan dari perusahaan pemula bioteknologi. Perluasan Biopolis ini merupakan sebahagian daripada inisiatif untuk menyokong syarikat pemula dengan lebih baik. Fasa 6 Biopolis akan menambah 35.000 m² untuk aktiviti penyelidikan (termasuk 2.000 m² makmal), dan juga 6.000 m² untuk pejabat dan peruncitan.

Ciri-ciri

Kemudahan 
Bagi khalayak umum, Biopolis memiliki lapan kedai, empat restoran, empat kafe, medan selera dengan 300 kerusi, restoran makanan segera, pab dan pusat penjagaan kanak-kanak.

Auditorium 
Bagi para penghuninya, Biopolis memiliki auditorium dengan 480 keruai dan empat bilik kuliah dengan 250 kerusi. Juga mempunyai 13 bilik mesyuarat.

Penginapan 
Rochester ialah pe,bamgunan utama di Vista Xchange, one-north, pembangunan serba guna terdiri dari tempat tinggal peribadi, pangsapuri, bilik hotel, kemudahan rekreasi dan peruncitan. 

One north Residences ialah projek kependudukan lain yang siap dibangunlam di one-north.

Program seni Biopolis 

Sebuah inisiatif dalam program seni one-north, one-north Development Group (oDG) dari JTC Corporation melancarkan Program Seni Biopolis pertama di one-north pada 14 Mei 2002. oDG menyokong pembinaan komuniti seni tempatan dan panca ragam, dengan bersama-sama membangunkan dan mendanai program seni di one-north. Semua prouek pembangunan di one-north akan didorong untuk menyumbang dalam pendanaan karya seni yang signifikan.

Catatan

Pautan luar 
 Laman rasmi
 Singapura Bertindak sebagai Syurgawi untuk Penyelidikan Sel Stem The New York Times, 16 Ogos 2006
 Inisiatif Sains Bioperubatan Singapura
 Singapura - Biopolis Asia

Queenstown, Singapura
2003 di Singapura
Kesihatan di Singapura
Penyelidikan dan pembangunan
Perubatan
Kemudahan kesihatan